ddrg/super_eurlex huggingface dataset:
(3)

Ir-reazzjoni rapida u qawwija mill-Unjoni, inkluż in-Next Generation EU li jinkludi l-Faċilità għall-Irkupru u r-Reżiljenza (RRF, Recovery and Resilience Facility) stabbilita mir-Regolament (UE) 2021/241 tal-Parlament Ewropew u tal-Kunsill (3), tat spinta lill-fiduċja fis-suq u wriet is-solidarjetà u l-unità ta’ skop tal-Istati Membri fil-koordinazzjoni tal-isforzi tagħhom biex jirrilanċaw it-tkabbir ekonomiku u jsaħħu r-reżiljenza ekonomika u soċjali. Intlaħaq qbil dwar għadd ta’ strumenti ġodda għall-Unjoni u għaż-żona tal-euro fi żmien qasir ħafna. Dawk l-istrumenti diġà jipprovdu xibka ta’ sikurezza għall-ħaddiema, permezz tal-Istrument Ewropew għall-appoġġ temporanju biex jittaffew ir-riskji ta’ qgħad f’emerġenza (SURE) stabbilit mir-Regolament tal-Kunsill (UE) 2020/672 (4), għan-negozji, permezz tal-iskema ta’ Garanzija Pan-Ewropa tal-Bank Ewropew tal-Investiment, u għall-Istati Membri biex jappoġġaw il-finanzjament domestiku tal-kura tas-saħħa diretta u indiretta, l-ispejjeż relatati mal-kura u l-prevenzjoni minħabba l-kriżi tal-COVID-19, permezz tal-Istrument ta’ Appoġġ għall-Kriżi Pandemika tal-Mekkaniżmu Ewropew ta’ Stabbiltà, adottat mill-Bord tal-Gvernaturi tal-Mekkaniżmu Ewropew ta’ Stabbiltà. Ir-rispons li tat l-Unjoni taħt il-politika tagħha inkluda wkoll l-attivazzjoni tal-klawżola liberatorja ġenerali tal-Patt ta’ Stabbiltà u Tkabbir u ta’ qafas temporanju biex tintuża l-flessibbiltà taħt ir-regoli tal-Unjoni dwar l-għajnuna mill-Istat. Il-fondi taħt il-politika ta’ koeżjoni ġew diretti mill-ġdid fejn hemm l-aktar ħtieġa tagħhom permezz tal-Inizjattiva ta’ Investiment fir-Rispons għall-Coronavirus, taħt ir-Regolament (UE) 2020/460 tal-Parlament Ewopew u tal-Kunsill (5) u permezz tal-Inizjattiva ta’ Investiment fir-Rispons għall-Coronavirus Plus, taħt ir-Regolament (UE) 2020/558 tal-Parlament Ewropew u tal-Kunsill (6).
(12)

Id-Dikjarazzjoni Konġunta intitolata “Overcoming poverty and social exclusion – mitigating the impact of COVID-19 on families – working together to develop prospects for strong children” (Negħlbu l-faqar u l-esklużjoni soċjali – intaffu l-impatt tal-COVID-19 fuq il-familji – naħdmu flimkien biex niżviluppaw prospetti għal tfal b’saħħithom), iffirmata f’Diċembru 2020 minn 24 Ministru tal-Kunsill Impjiegi, Politika Soċjali, Saħħa u Affarijiet tal-Konsumatur, talbet Garanzija Ewropea għat-Tfal ibbażata fuq il-prinċipji u l-approċċ integrat tar-Rakkomandazzjoni 2013/112/UE u tal-Pilastru Ewropew tad-Drittijiet Soċjali. Il-Ministri affermaw mill-ġdid li l-aċċess għal kura tas-saħħa mingħajr ħlas, edukazzjoni mingħajr ħlas, edukazzjoni u kura bikrija tat-tfal affordabbli, akkomodazzjoni diċenti u nutrizzjoni adegwata huma essenzjali għat-tfal f’riskju ta’ faqar jew ta’ esklużjoni soċjali.
(23)

Ħafna Stati Membri diġà jeżentaw jew qed jippjanaw li jeżentaw persuni mlaqqmin minn restrizzjonijiet għall-moviment liberu fl-Unjoni, u t-tnedija dalwaqt taċ-Ċertifikat COVID Diġitali tal-UE interoperabbli ser tagħmilha aktar faċli għall-vjaġġaturi biex jagħtu prova li tlaqqmu. Skont l-"Interim guidance on the benefits of full vaccination against COVID-19 for transmission and implications for non-pharmaceutical interventions" ippubblikata miċ-Ċentru Ewropew għall-Prevenzjoni u l-Kontroll tal-Mard fil-21 ta’ April 2021 (16), ir-rekwiżiti għall-ittestjar u l-kwarantina tal-vjaġġaturi, meta implimentati, jistgħu jitwarrbu jew jiġu mmodifikati għal individwi mlaqqmin kompletament sakemm ma jkunx hemm ċirkolazzjoni ta’ varjanti ta’ tħassib jew ta’ interess jew ikun hemm livell baxx ħafna ta’ ċirkolazzjoni tagħhom fil-komunità fil-pajjiż ta’ oriġini. Dan minħabba li l-probabbiltà li vjaġġatur kompletament imlaqqam joħloq riskju għal trażmissjoni suċċessiva tal-COVID-19 hija vvalutata bħala baxxa ħafna, sakemm ma tiġix miżjuda b’fatturi bħall-prevalenza għolja ta’ varjanti ta’ tħassib jew ta’ interess. B’riżultat ta’ hekk, jenħtieġ li l-individwi li jkunu kompletament imlaqqmin b’vaċċin kontra l-COVID-19 li jkun ingħata awtorizzazzjoni għat-tqegħid fis-suq skont ir-Regolament (KE) Nru 726/2004 ma jkunux soġġetti għal ittestjar addizzjonali relatat mal-ivvjaġġar għall-infezzjoni tas-SARS-CoV-2 jew għall-awtoiżolament jew għall-kwarantina relatati mal-ivvjaġġar meta jmorru minn post għall-ieħor fl-Unjoni. Fl-istess waqt, fis-sitwazzjoni epidemjoloġika attwali fl-UE/ŻEE, jenħtieġ li fi spazji pubbliċi u f’ġemgħat kbar, inkluż waqt l-ivvjaġġar, miżuri ta’ mitigazzjoni bħal tbegħid fiżiku, l-ilbies ta’ maskri u l-iġjene respiratorja u tal-idejn, jinżammu irrispettivament mill-istatus tat-tilqim tal-individwu.
4.

data tal-EFSA f’konformità mar-rekwiżiti tal-Gwida tal-EFSA “Guidance on Standard Sample Description (SSD2) for Food and Feed Fuq bażi regolari u sa mhux aktar tard mit-30 ta’ Ġunju 2023, l-Istati Membri għandhom jiżguraw li r-riżultati analitiċi jiġu pprovduti lill-EFSA fil-format tal-preżentazzjoni tad-tal-EFSA f’konformità mar-rekwiżiti tal-Gwida tal-EFSA “Guidance on Standard Sample Description (SSD2) for Food and Feed ( 3 ) ” u mar-rekwiżiti addizzjonali speċifiċi tar-rappurtar tal-EFSA.
(3)

L-invażjoni tal-Ukrajna mir-Russja, wara l-pandemija globali, biddlet b’mod sinifikanti l-kuntest ġeopolitiku u ekonomiku. L-impatt tal-invażjoni fuq l-ekonomiji tal-Istati Membri nħass, fost l-oħrajn, permezz ta’ prezzijiet ogħla tal-enerġija, l-ikel u l-materja prima, u prospetti ta’ tkabbir aktar dgħajfa. Il-prezzijiet ogħla tal-enerġija huma partikolarment ta’ piż kbir fuq l-unitajiet domestiċi l-aktar vulnerabbli li jgħixu fil-faqar enerġetiku jew li jinsabu f’riskju ta’ faqar enerġetiku kif ukoll fuq l-aktar kumpanniji vulnerabbli għaż-żieda fil-prezzijiet tal-enerġija. L-Unjoni qed tesperjenza wkoll influss bla preċedent ta’ nies li qed jaħarbu mill-Ukrajna. L-effetti ekonomiċi li rriżultaw mill-gwerra ta’ aggressjoni tar-Russja kellhom impatt asimmetriku fuq l-Istati Membri. F’dan il-kuntest, fl-4 ta’ Marzu 2022, id-Direttiva tal-Kunsill 2001/55/KE (4) ġiet attivata għall-ewwel darba permezz tad-Deċiżjoni ta’ Implimentazzjoni tal-Kunsill (UE) 2022/382 (5), li tat lill-persuni spostati mill-Ukrajna d-dritt li jibqgħu legalment fl-Unjoni, kif ukoll aċċess għall-edukazzjoni u t-taħriġ, is-suq tax-xogħol, il-kura tas-saħħa, l-akkomodazzjoni u l-assistenza soċjali. Appoġġ eċċezzjonali huwa disponibbli għall-Bulgarija permezz tal-inizjattiva Azzjoni ta’ Koeżjoni għar-Refuġjati fl-Ewropa (Cohesion’s Action for Refugees in Europe, CARE) u permezz ta’ prefinanzjament addizzjonali bil-programm Assistenza fl-Irkupru għall-Koeżjoni u t-Territorji tal-Ewropa (Recovery Assistance for Cohesion and the Territories of Europe, REACT-EU) biex jiġu indirizzati b’mod urġenti l-ħtiġijiet ta’ akkoljenza u integrazzjoni għal dawk li qed jaħarbu mill-Ukrajna.
(3)

L-invażjoni tal-Ukrajna mir-Russja, wara l-pandemija globali biddlet b'mod sinifikanti l-kuntest ġeopolitiku u ekonomiku. L-impatt tal-invażjoni fuq l-ekonomiji tal-Istati Membri nħass, fost l-oħrajn, permezz ta' prezzijiet ogħla tal-enerġija, l-ikel u l-materja prima, u prospetti ta' tkabbir aktar dgħajfa. Il-prezzijiet ogħla tal-enerġija huma partikolarment ta' piż kbir fuq l-unitajiet domestiċi l-aktar vulnerabbli li jgħixu fil-faqar enerġetiku jew li jinsabu f'riskju ta' faqar enerġetiku kif ukoll fuq l-aktar kumpanniji vulnerabbli għaż-żieda fil-prezzijiet tal-enerġija. L-Unjoni qed tesperjenza wkoll influss bla preċedent ta' nies li qed jaħarbu mill-Ukrajna. L-effetti ekonomiċi li rriżultaw mill-gwerra ta' aggressjoni tar-Russja kellhom impatt asimmetriku fuq l-Istati Membri. F'dan il-kuntest, fl-4 ta' Marzu 2022, id-Direttiva tal-Kunsill 2001/55/KE (5) ġiet attivata għall-ewwel darba permezz tad-Deċiżjoni ta' Implimentazzjoni tal-Kunsill (UE) 2022/382 (6), li tat lill-persuni spostati mill-Ukrajna d-dritt li jibqgħu legalment fl-Unjoni, kif ukoll aċċess għall-edukazzjoni u t-taħriġ, is-suq tax-xogħol, il-kura tas-saħħa, l-akkomodazzjoni u l-assistenza soċjali. Permezz tal-inizjattiva "Azzjoni ta' Koeżjoni għar-Refuġjati fl-Ewropa" (Cohesion's Action for Refugees in Europe, CARE) u permezz ta' prefinanzjament addizzjonali bil-programm "Assistenza fl-Irkupru għall-Koeżjoni u għat-Territorji tal-Ewropa" (Recovery Assistance for Cohesion and the Territories of Europe, REACT-EU) qed jingħata appoġġ eċċezzjonali lis-Slovakkja biex jiġu indirizzati b'mod urġenti l-ħtiġijiet ta' akkoljenza u integrazzjoni għal dawk li qed jaħarbu mill-Ukrajna.
(3)

L-invażjoni tal-Ukrajna mir-Russja, wara l-pandemija globali, biddlet b’mod sinifikanti l-kuntest ġeopolitiku u ekonomiku. L-impatt tal-invażjoni fuq l-ekonomiji tal-Istati Membri nħass, fost l-oħrajn, permezz ta’ prezzijiet ogħla tal-enerġija, l-ikel u l-materja prima, u prospetti ta’ tkabbir aktar dgħajfa. Il-prezzijiet ogħla tal-enerġija huma partikolarment ta’ piż kbir fuq l-unitajiet domestiċi l-aktar vulnerabbli li jgħixu fil-faqar enerġetiku jew li jinsabu f’riskju ta’ faqar enerġetiku kif ukoll fuq l-aktar kumpanniji vulnerabbli għaż-żieda fil-prezzijiet tal-enerġija. L-Unjoni qed tara wkoll influss bla preċedent ta’ nies li qed jaħarbu mill-Ukrajna. L-effetti ekonomiċi li rriżultaw mill-gwerra ta’ aggressjoni tar-Russja kellhom impatt asimmetriku fuq l-Istati Membri. F’dan il-kuntest, fl-4 ta’ Marzu 2022, id-Direttiva tal-Kunsill 2001/55/KE (5) ġiet attivata għall-ewwel darba permezz tad-Deċiżjoni ta’ Implimentazzjoni tal-Kunsill (UE) 2022/382 (6), li tat lill-persuni spostati mill-Ukrajna d-dritt li jibqgħu legalment fl-Unjoni, kif ukoll aċċess għall-edukazzjoni u t-taħriġ, is-suq tax-xogħol, il-kura tas-saħħa, l-akkomodazzjoni u l-assistenza soċjali. Appoġġ eċċezzjonali huwa disponibbli għal-Litwanja permezz tal-inizjattiva Azzjoni ta’ Koeżjoni għar-Refuġjati fl-Ewropa (Cohesion’s Action for Refugees in Europe, CARE) u permezz ta’ prefinanzjament addizzjonali taħt il-programm Assistenza fl-Irkupru għall-Koeżjoni u għat-Territorji tal-Ewropa (Recovery Assistance for Cohesion and the Territories of Europe, REACT-EU) biex jiġu indirizzati b’mod urġenti l-ħtiġijiet ta’ akkoljenza u integrazzjoni għal dawk li qed jaħarbu mill-Ukrajna.
(3)

L-invażjoni tal-Ukrajna mir-Russja, wara l-pandemija globali, biddlet b’mod sinifikanti l-kuntest ġeopolitiku u ekonomiku. L-impatt tal-invażjoni fuq l-ekonomiji tal-Istati Membri nħass, fost l-oħrajn, permezz ta’ prezzijiet ogħla tal-enerġija, l-ikel u l-materja prima, u prospetti ta’ tkabbir aktar dgħajfa. Il-prezzijiet ogħla tal-enerġija huma partikolarment ta’ piż kbir fuq l-unitajiet domestiċi l-aktar vulnerabbli li jgħixu fil-faqar enerġetiku jew li jinsabu f’riskju ta’ faqar enerġetiku kif ukoll fuq l-aktar kumpanniji vulnerabbli għaż-żieda fil-prezzijiet tal-enerġija. L-Unjoni qed tesperjenza wkoll influss bla preċedent ta’ nies li qed jaħarbu mill-Ukrajna. L-effetti ekonomiċi li rriżultaw mill-gwerra ta’ aggressjoni tar-Russja kellhom impatt asimmetriku fuq l-Istati Membri. F’dan il-kuntest, fl-4 ta’ Marzu 2022, id-Direttiva tal-Kunsill 2001/55/KE (5) ġiet attivata għall-ewwel darba permezz tad-Deċiżjoni ta’ Implimentazzjoni tal-Kunsill (UE) 2022/382 (6), li tat lill-persuni spostati mill-Ukrajna d-dritt li jibqgħu legalment fl-Unjoni, kif ukoll aċċess għall-edukazzjoni u t-taħriġ, is-suq tax-xogħol, il-kura tas-saħħa, l-akkomodazzjoni u l-assistenza soċjali. Qed titpoġġa għad-dispożizzjoni tal-Estonja skont l-Azzjoni ta’ Koeżjoni għar-Refuġjati fl-Ewropa (Cohesion’s Action for Refugees in Europe, CARE) u permezz ta’ prefinanzjament addizzjonali taħt il-programm Assistenza għall-Irkupru għall-Koeżjoni u t-Territorji tal-Ewropa (Recovery Assistance for Cohesion and the Territories of Europe, REACT-EU) biex jiġu indirizzati b’mod urġenti l-ħtiġijiet ta’ akkoljenza u integrazzjoni għal dawk li qed jaħarbu mill-Ukrajna.
(25)

In-nuqqas ta’ ħaddiema qed jiżdied u l-impjegaturi jirrapportaw in-nuqqas ta’ ħaddiema tas-sengħa bħala l-ostaklu ewlieni għar-reklutaġġ f’aktar minn 50 % tal-każijiet, b’mod partikolari għal impjiegi li jeħtieġu ħiliet tekniċi, bħal dawk meħtieġa għat-tranżizzjonijiet ekoloġiċi u diġitali (l-industrija, il-kostruzzjoni). L-investiment attwali fit-titjib tal-ħiliet u t-taħriġ mill-ġdid tal-ħaddiema jieħu ż-żmien biex jagħti riżultati tajbin u l-effettività tiegħu jista’ jiġi mminat mil-livell baxx ta’ ħiliet bażiċi ta’ aktar minn wieħed f’ħamsa mill-istudenti ta’ 15-il sena, li mbagħad għandhom it-tendenza li jibbenefikaw inqas minn taħriġ aktar tard fil-ħajja. Il-prestazzjoni baxxa fil-matematika (bl-istudenti Franċiżi li għandhom l-aktar punteġġ baxx fost it-22 Stat Membru parteċipant fix-Xejriet fir-Riżultati Internazzjonali fil-Matematika u x-Xjenza fil-Grad 4 (Trends in International Results in Mathematics and Science in Grade 4, TIMSS) 2019) u x-xjenza hija ta’ tħassib speċifiku, minħabba n-nuqqas ta’ ħiliet tekniċi. Barra minn hekk, l-evalwazzjonijiet jindikaw li dawk b’livell baxx ta’ ħiliet għandhom it-tendenza li jibbenefikaw inqas minn taħriġ li jwassal għal kwalifika.
(24)

Lil hinn mill-isfidi ekonomiċi u soċjali indirizzati mill-pjan għall-irkupru u r-reżiljenza, il-Latvja qed tiffaċċa għadd ta’ sfidi addizzjonali inkluż l-aċċess għall-kreditu bankarju. Il-fluss tal-kreditu għas-settur privat kien negattiv għall-biċċa l-kbira tal-aħħar deċennju. Dan sar pożittiv fl-2016 iżda r-rata ta’ tkabbir tal-kreditu baqgħet taħt ir-rata ta’ tkabbir tal-PDG. Fl-2020, id-dejn tas-settur privat kien ta’ 66,5 % tal-PDG meta mqabbel ma’ 78,3 % tal-PDG ħames snin qabel. L-intrapriżi żgħar u ta’ daqs medju sabuha partikolarment diffiċli biex jiksbu l-kreditu, parzjalment minħabba r-riskju ogħla ta’ kreditu tagħhom, iżda jiffaċċjaw ukoll spiża relattivament għolja ta’ kreditu u xogħol amministrattiv ta’ piż. Barra minn hekk, il-likwidità fqira tal-assi offruti għall-kollateral tagħmilha partikolarment diffiċli li wieħed jikseb kreditu barra mir-reġjun ta’ Riga. Dan jippreżenta ostaklu sinifikanti kemm għas-self ipotekarju kif ukoll għas-self lin-negozji. Barra minn hekk, il-finanzjament għat-teknoloġiji ekoloġiċi għall-konsumatur jista’ jsir aktar affordabbli permezz ta’ prodotti ta’ kreditu orħos u aktar fit-tul. L-isforzi ta’ politika ffukaw prinċipalment fuq l-appoġġ tas-self billi kkombinawh ma’ għotjiet pubbliċi. Madankollu, dan iġib miegħu spiża sinifikanti għall-baġit tal-gvern u għalhekk mhuwiex mod sostenibbli biex is-self jingħata spinta. It-tnaqqis tar-restrizzjonijiet fuq il-provvista tal-kreditu jeħtieġ titjib ġenerali fit-trasparenza u l-fiduċja tal-ambjent tan-negozju, inkluż tnaqqis tal-ekonomija sotterranja. Barra minn hekk, hemm lok għal żieda fir-rati ta’ rkupru tas-self, li jnaqqsu l-ispejjeż tal-banek assoċjati ma’ self li ma jrendix u li jistgħu jiġu ffaċilitati permezz ta’ sistema legali aktar effiċjenti. Skemi mmirati ta’ self u garanzija jistgħu jgħinu biex jitnaqqsu r-riskji ta’ likwidità ffaċċjati mill-banek meta jaċċettaw kollateral fi swieq relattivament illikwidi. Skemi ta’ self pubbliku għal investimenti strateġikament importanti, bħat-tranżizzjoni ekoloġika u l-iżvilupp reġjonali, jistgħu jżidu l-kompetizzjoni effettiva fis-suq bankarju jew jimlew lakuna fis-suq fejn il-finanzjament bankarju jkun għali wisq jew mhux disponibbli. Barra minn hekk, l-iskemi ta’ garanzija u self pubbliċi joffru mod ferm aktar kosteffiċjenti ta’ appoġġ għat-teħid b’self privat minn skemi ta’ għotjiet. Minbarra l-ostakli għall-finanzjament bankarju, is-suq Latvjan għal sorsi alternattivi ta’ finanzjament huwa sottożviluppat u għandu potenzjal li jtejjeb l-aċċess tal-kumpaniji għal finanzjament.
(41)

Fit-2 ta’ Marzu 2022, il-Grupp ta’ Konsulenti Xjentifiċi Ewlenin tal-Kummissjoni ta l-opinjoni xjentifika tiegħu “Cancer screening in the European Union” dwar it-titjib tal-iskrinjar tal-kanċer madwar l-Unjoni. Din l-opinjoni rrakkomandat li jiġu aġġornati l-metodoloġija u t-testijiet għall-iskrinjar tal-kanċer tas-sider, ċervikali u kolorettali, u li l-programmi organizzati tal-iskrinjar tal-kanċer jiġu estiżi għall-kanċer tal-pulmun, tal-prostata, u, f’ċerti ċirkustanzi, għall-kanċer tal-istonku, kif indikat fl-Anness. L-opinjoni kienet ibbażata fuq ir-rapport ta’ rieżami tal-evidenza “Improving cancer screening in the European Union” mill-konsorzju Science Advice for Policy by European Academies (SAPEA) (Parir Xjentifiku għall-Politika mill-Akkademji Ewropej).
(3)

L-invażjoni tal-Ukrajna mir-Russja, hekk kif ġiet eżatt wara l-pandemija globali, biddlet b’mod sinifikanti l-kuntest ġeopolitiku u ekonomiku. L-impatt tal-invażjoni fuq l-ekonomiji tal-Istati Membri nħass permezz, fost l-oħrajn, ta’ prezzijiet ogħla tal-enerġija, tal-ikel u tal-materja prima, u prospetti ta’ tkabbir aktar dgħajfa. Il-prezzijiet ogħla tal-enerġija huma partikolarment ta’ piż kbir fuq l-unitajiet domestiċi l-aktar vulnerabbli li jgħixu fil-faqar enerġetiku jew li jinsabu f’riskju ta’ faqar enerġetiku kif ukoll fuq l-aktar kumpanniji vulnerabbli għaż-żieda fil-prezzijiet tal-enerġija. L-Unjoni qed tesperjenza wkoll influss bla preċedent ta’ nies li qed jaħarbu mill-Ukrajna. L-effetti ekonomiċi li rriżultaw mill-gwerra ta’ aggressjoni tar-Russja kellhom impatt asimmetriku fuq l-Istati Membri. F’dan il-kuntest, fl-4 ta’ Marzu 2022, id-Direttiva tal-Kunsill 2001/55/KE (4) ġiet attivata għall-ewwel darba permezz mid-Deċiżjoni ta’ Implimentazzjoni tal-Kunsill (UE) 2022/382 (5), li tat lill-persuni spostati mill-Ukrajna d-dritt li jibqgħu legalment fl-Unjoni, kif ukoll aċċess għall-edukazzjoni u t-taħriġ, is-suq tax-xogħol, il-kura tas-saħħa, l-akkomodazzjoni u l-assistenza soċjali. Qed titpoġġa għad-dispożizzjoni taċ-Ċekja skont l-inizjattiva tal-Azzjoni ta’ Koeżjoni għar-Refuġjati fl-Ewropa (Cohesion’s Action for Refugees in Europe, CARE) u permezz ta’ prefinanzjament addizzjonali taħt il-programm tal-Assistenza għall-Irkupru għall-Koeżjoni u t-Territorji tal-Ewropa (Recovery Assistance for Cohesion and the Territories of Europe, REACT-EU) biex jiġu indirizzati b’mod urġenti l-ħtiġijiet ta’ akkoljenza u integrazzjoni għal dawk li qed jaħarbu mill-Ukrajna.
(18)

Il-benefiċċji in natura jistgħu jikkomplimentaw benefiċċji monetarji billi jiffaċilitaw l-aċċess għal servizzi speċifiċi bħall-edukazzjoni u l-kura bikrija tat-tfal f’konformità mar-Rakkomandazzjoni tal-Kunsill (UE) 2021/1004 (10) li tistabbilixxi Garanzija Ewropea għat-Tfal, il-kura tas-saħħa u l-kura fit-tul, l-akkomodazzjoni soċjali, l-impjiegi u t-taħriġ kif ukoll għal servizzi essenzjali. L-għoti ta’ tali benefiċċji in natura jista’ jgħin fil-kuntestwalizzazzjoni tal-valutazzjoni tal-adegwatezza tal-appoġġ għall-introjtu. Ċerti benefiċċji in natura pprovduti permezz ta’ skemi mmirati u li jappoġġaw il-konsum ġenerali (pereżempju vouchers tal-ikel jew il-kumpens ta’ kostijiet relatati direttament mal-akkomodazzjoni, inkluż tnaqqis fit-tariffi tal-enerġija) lil persuni neqsin minn riżorsi suffiċjenti, jistgħu jiġu kkunsidrati meta tiġi vvalutata l-adegwatezza tal-appoġġ għall-introjtu sa fejn dawn il-benefiċċji jikkontribwixxu direttament biex tittejjeb is-sitwazzjoni tal-introjtu tal-benefiċjarji tal-introjtu minimu.
(10)

Bi tweġiba għall-kriżi finanzjarja, l-awtoritajiet tar-Renju Unit adottaw serje ta' miżuri politiċi bl-għan li jiġi stabbilit is-settur finanzjarju u appoġġata l-provvista ta' kreditu. Skema ta' garanzija ta' kreditu tiggarantixxi l-karta kummerċjali maħruġa mill-banek għall-finanzjament mill-ġdid tad-dejn gross tagħhom li jkun qed jimmatura. Barra minn hekk, l-iskema speċjali ta' likwidità mħaddma mill-Bank of England sa Jannar 2009 tat ċans lil banek li ħadu sehem fiha jpartu l-assi mhux likwidi ma' kambjali tat-Teżor. Din l-iskema kellha warajha l-faċilità tal-iskont tal-Bank of England, li għadha tagħti lill-banek aċċess għal-likwidità fuq perijodu fit-tul, iżda bl-użu ta' medda usa' ta' kollaterali. Barra min-nazzjonalizzazzjoni taż-żewġ istituzzjonijiet finanzjarji, in-Northern Rock fi Frar tal-2008 u l-Bradford & Bingley f'Settembru tal-2008, il-gvern injetta l-ekwivalenti ta' kapital tal-istat ta' GBP 37 biljun (2,5 % tal-PDG) f'għadd ta' banek. Minn Frar tal-2009, il-Bank of England ser ikun awtorizzat ukoll mit-Teżor jixtri sa GBP 50 biljun (3,5 % tal-PDG) tat-titoli mis-settur pubbliku. F'Jannar tal-2009 il-gvern ħabbar ukoll skema li toffri lill-banek assikurazzjoni kontra telf fuq l-assi li ġew affettwati l-aktar mill-kriżi ekonomika attwali, filwaqt li stqarrija mill-Awtorità tas-Servizzi Finanzjarji (ASF) dwar ir-regolamentazzjoni tar-rekwiżiti ta' kapital iċċarat li l-banek setgħu jiġbdu self fuq kapital ta' riżerva matul il-kriżijiet ekonomiċi, biex b'hekk jiġi ffaċiltat is-self bla waqfien.
10.

L-edukazzjoni u t-taħriġ kellhom rwol importanti fil-kisba tal-objettivi tal-Istrateġija Ewropa 2020, b’żewġ punti ta’ riferiment ta’ ET 2020 li jirrappreżentaw il-miri ewlenin ta’ Ewropa 2020 dwar l-edukazzjoni (it-tnaqqis tat-tluq bikri mill-iskola u ż-żieda fil-kisba ta’ edukazzjoni terzjarja). Barra minn hekk, il-proċess ta’ ET 2020 jikkontribwixxi għas-Semestru Ewropew permezz ta’ data komprensiva tematika u speċifika għall-pajjiż offruta kull sena permezz tal-Monitor tal-Edukazzjoni u t-Taħriġ (Monitor ET).
—

fl-approvazzjoni mill-Kunsill Ewropew ta' Barċellona ta' Marzu 2002 tal-programm ta' ħidma "Edukazzjoni u Taħriġ 2010" ("ET 2010"), l-istabbiliment ta' ċiklu ġdid permezz tal-konklużjonijiet tal-Kunsill tat-12 ta' Mejju 2009 dwar qafas strateġiku għall-kooperazzjoni Ewropea fl-edukazzjoni u t-taħriġ ("Edukazzjoni u Taħriġ 2020" – "ET 2020") u l-valutazzjoni li saret permezz tar-Rapport Konġunt tal-2015 tal-Kunsill u tal-Kummissjoni dwar l-implimentazzjoni tal-Qafas strateġiku għall-kooperazzjoni Ewropea fl-edukazzjoni u t-taħriġ ("ET 2020") – li flimkien jistabbilixxu u taw kontinwità għal qafas solidu fil-kooperazzjoni Ewropea fil-qasam tal-edukazzjoni u t-taħriġ, abbażi ta' objettivi komuni, bil-għan li primarjament jiġi appoġġat it-titjib ta' sistemi nazzjonali ta' edukazzjoni u taħriġ permezz tal-iżvilupp ta' għodod komplementari fil-livell tal-UE, tagħlim reċiproku u l-iskambju tal-aħjar prassi permezz tal-użu tal-metodu miftuħ ta' koordinazzjoni,
—

Green Paper dwar il-Wirt Kulturali Ewropew, “Putting Europe's Shared Heritage at the Heart of the European Green Deal” (Inpoġġu l-patrimonju kondiviż tal-Ewropa fil-qalba tal-Patt Ekoloġiku Ewropew), (Marzu 2021)
3.

Minflok it-test ta' l-Anness II (lista msemmija fit-tieni paragrafu ta' l-Artikolu 4), għandu jidħol dan li ġej: “Il-Belġju Il-Ministru tal-Ġustizzja Ir-Repubblika Ċeka česká advokátni komora Id-Danimarka Il-Ministru tal-Ġustizzja Il-Ġermanja Bundesrechtsanwaltskammer L-Estonja Il-Ministru tal-Ġustizzja Il-Greċja Il-Ministru tal-Ġustizzja Spanja Il-Ministru tal-Ġustizzja Franza Il-Ministru tal-Ġustizzja L-Irlanda The Minister for Justice, Equality and Law Reform L-Italja Il-Ministru tal-Ġustizzja Ċipru Il-Ministru tal-Ġustizzja u ta' l-Ordni Pubbliku Il-Latvja Tieslietu ministrija Il-Litwanja Il-Ministru tal-Ġustizzja Il-Lussemburgu Il-Ministru tal-Ġustizzja L-Ungerija Il-Ministru tal-Ġustizzja Malta Il-Ministru tal-Ġustizzja u l-Intern L-Olanda Algemene Raad van de Nederlandse Orde van Advocaten L-Awstrija Il-Ministru Federali tal-Ġustizzja Il-Polonja Il-Ministru tal-Ġustizzja Il-Portugall Il-Ministru tal-Ġustizzja Is-Slovenja Il-Ministru tal-Ġustizzja Is-Slovakkja Slovenská Advokátska Komora Il-Finlandja Il-Ministeru tal-Ġustizzja L-Iżvezja Sveriges Advokatsamfund Ir-Renju Unit The Law Society, London (għar-rikorrenti residenti l-Ingilterra jew Wales) The Law Society of Scotland, Edinburgh (għar-rikorrenti residenti l-Iskozja) The Incorporated Law Society of Northern Ireland, Belfast (għar-rikorrenti residenti l-Irlanda ta' Fuq)”
75.

Talba għal trattament kunfidenzjali għandha tkun limitata għal dak li huwa strettament neċessarju. Hija f'ebda każ ma tista' tkopri s-sottomissjoni kollha kemm hi u tista' f'ċirkustanzi eċċezzjonali biss tkopri anness sħiħ ta' sottomissjoni. Fil-fatt, il-komunikazzjoni ta' verżjoni mhux kunfidenzjali ta' dokument, li fih, ċerti siltiet, kliem jew ċifri jkunu ġew imħassra, hija normalment possibbli mingħajr ma jiġu kompromessi l-interessi in kwistjoni. Talba li ma tkunx preċiża biżżejjed ma tistax tittieħed in kunsiderazzjoni.